
Lokale drøftingsmøter om enhetenes midlertidige ansettelseskontrakter

Det vises til handlingsplanen som ble utarbeidet i 2029 for reduksjon i UIO´s andel midlertidig ansatte ( www.uio.no/for-ansatte/arbeidsstotte/personal/midlertidighet) der ett av tiltakene er følgende:
«Det skal avholdes årlig drøftingsmøte mellom det enkeltes fakultets ledelse og tjenestemannsorganisasjonene om fakultetets bruk av midlertid tilsetting, status, utvikling og tiltak for å redusere andelen.»
Midlertidighet og påvirkning på arbeidsmiljø
I henhold til statsansatte loven skal konsekvenser for arbeidsmiljøet tas opp i den årlige drøftingen. Enhetene har blitt bedt om å drøfte på hvilke måter midlertidighet kan ha konsekvenser for arbeidsmiljøet, og hvordan eventuelle negative konsekvenser kan motvirkes. For å kartlegge mulige konsekvenser forventes det at enhetene behandler spørsmålet med underliggende nivåer og i LAMU før drøfting. 
Det er blitt gjennomført en ROS av arbeidsmiljømessige konsekvenser av midlertidighet ved MED.FAK, som skal behandles i de lokale LAMUèr. Tillitsvalgte var invitert til å delta i ROSen, representanter for vernetjenesten deltok. 
Gjennomføringen av ROS
Til ROS-analysen (Risiko og Sårbarhetsanalysen) ble det brukt flere verktøy: en risikomatrise, et risikoskjema, akseptkriterier og andre relevante hjelpemidler. I risikoskjemaet ble ulike risikoer identifisert og analysert. med hensyn til sannsynlighet og konsekvens.   
Risikoidentifikasjon:
Følgende risiko ble analysert:
· Midlertidige ansatte kan oppleve manglende integrering og tilhørighet, noe som kan påvirke deres arbeidsglede, produktivitet, og generell arbeidsmiljøkvalitet negativt.
Gjennom analysen ble det vurdert om sannsynligheten og konsekvensen av risikoen opp mot årsak og virkning- ble håndtert innenfor akseptable grenser, på grunn av ulike eksisterende tiltak eller om det var områder som hadde behov for flere ytterligere tiltak for å komme på ett akseptabelt nivå.
ROS analysen avdekket at man har en rekke tiltak for å adressere risikoen med midlertidiges ansattes følelse av manglende integrering og tilhørighet, men at det er nødvendig å jobbe kontinuerlig og evaluere disse. De allerede eksisterende tiltakene som kom frem under ROS analysen er listet opp nedenfor i ulike kategorier: 
Representasjon og Integrasjon:
· Midlertidige ansatte er godt representert i organer.
· Integrering i alle formelle organer og informasjonskanaler.
Prosedyrer:
· Likebehandlende prosedyrer for faste og midlertidige ansatte.
· Like lønns- og arbeidsforhold for alle ansatte uavhengig av stillingstype.
Personlig Utvikling og Karriereplanlegging:
· Coaching samtaler og veiledninger.
· Utviklingsplaner og karriereutviklingsplaner for postdoktorer og yngre forskere.
· Tilgang til kvalifiserende oppgaver.
· Praktisering av åpenhet om karrieremuligheter.
Stressmestring og Bedriftshelsetjeneste:
· Stressmestringstiltak rettet mot midlertidige ansatte via BHT (Bedriftshelsetjenesten).
Kontraktsrutiner:
· Rutiner for klare midlertidighetsdetaljer om kontrakten før oppstart for å sikre forståelse og forventingsstyring

Konklusjon
På bakgrunn av analysen ble det konkludert med at mange av de eksisterende tiltakene fakultetet har oppfyller akseptkriteriene og effektivt bidrar til å minimalisere risikoen for manglende integrering og tilhørighet blant midlertidige ansatte, men at på ett av risikomomentene - som omhandler høyere stress og større jobbusikkerhet blant midlertidige ansatte- ble det konkludert med at man på et overordnet nivå ønsket å sette inn ekstra tiltak for å minimalisere risikoen enda mer.  
Enheten har identifisert flere risikoer knyttet til midlertidighet og har allerede eksisterende tiltak for å forebygge eller begrense risikoen. For å sikre et positivt arbeidsmiljø er det nødvendig med systematisk implementering og kontinuerlig evaluering av disse tiltakene.
Forslag til behandling: LAMU tar ROS analysen til orientering. 

